20 €. Opiskelijakorteilla kaksi yhden hinnalla
Jaska Lukkarinen -- Kuva Antti Rintala.jpg
{"fi":"Ennakkovaraukset: ylistarojazz@outlook.com tai 0505543964. ","sv":"","en":""}
Jazzoikoon! Jaska Lukkarinen One For Joe
Rumpali Jaska Lukkarisen uusi sooloprojekti One For Joe on kunnianosoitus jazzrumpali Philly Joe Jonesille, joka tunnetaan parhaiten Miles Davis Quintetin rumpalina 1955–58. Konsertissa kuullaan pääasiassa kuitenkin Jonesin muille artisteille, kuten Freddie Hubbardille, Donald Byrdille ja J.R.Montroselle vuosina 1956–61 levyttämää musiikkia. Esitettävät kappaleet sisältävät inspiroivia melodisia ja rytmisiä elementtejä, jotka rakentavat siltaa 1950-luvulta tähän päivään. Philly Joe Jones tunnetaan yhtenä hard bop -aikakauden käytetyimmistä säestäjistä. One For Joe liittyykin olennaisesti Lukkarisen omaan taiteelliseen tohtorintutkintoon, jossa keskiössä on rumpalin säestys ja tavat luoda musiikillista energiaa. Lukkarisen tarkoituksena ei ole kuitenkaan kopioida Jonesin soittoa, vaan projektissa hyödynnetään Jonesin keinoja luoda rytmistä pidätys-purkaus-liikettä. Musiikillisesti One For Joe on ainutlaatuinen suomalaisella jazzkentällä juuri Lukkarisen Philly Joe Jones -tuntemuksen ja esitettävän materiaalin vuoksi. Konsertti tarjoaa vääjäämätöntä svengiä, energistä säestystä ja mielikuvituksellista solismia sekä yhteissoittoa 1950-luvusta inspiroituen. Lisäksi luvassa on tarinoita ja anekdootteja Philly Joe Jonesin uran varrelta. Timo Lassy, saksofoni Varre Vartiainen, kitara Antti Lötjönen, basso Jaska Lukkarinen, rummut Kalevan Navetta, Hugo-Sali, su 19.11. klo 16 Liput 20 € / Opiskelijakorteilla kaksi yhden hinnalla Ennakkovaraukset: ylistarojazz@outlook.com tai 0505543964 Tukijat: Alfred Kordelinin säätiö, Etelä-Pohjanmaan kulttuurirahasto, Musiikiin edistämissäätiö, Seinäjoen kulttuuripalvelut Kuva: Antti Rintala
Rumpali Jaska Lukkarisen sooloprojekti One For Joe on kunnianosoitus jazzrumpali Philly Joe Jonesille